"برنت" نفتی‌نین قیمتینده آخشام ساعت‌لارینا نیسبتن باهالاشما قئیده آلیندی. بو مارکا‌دان اولان نفت بورسالاردا 48،95 دو‌لاردان تکلیف اولونور. "برنت" نفتی دونن 48،56 دو‌لارا قدر اوجوزلاشمیشدی.
WTİ  نفتی‌نین قیمت‌لرینده ده کیچیک باهالاشما قئیده آلینیب. غربی تگزاس نفتی حاضردا 46،23 دو‌لاردان ساتیلیر.
قیمت‌لرین باهالاشماسینا سبب آمریکا نفت ذخیره لرینین آزالماسی‌دیر. نفت اینستیتوسو ذخیره لرین کئچن هفته عرضینده 5،79 میلیون بوشقا آزالدیغینی قئید ائتدی. بو گون آچیق‌لانا‌جاق رسمی رقم‌لرله ذخیره لرین بئشینجی هفته ده اوست-اوسته آزالدیغینی تصدیق ائدجگی گؤزلنیلیر.
قیمت‌لردکی غیری-ثابت لیکین ایکی اساس سببی وار. بون‌لاردان بیری سعودی عربیستانی و اوپک عضوو اولمایان روسیانین نوامبر راضیلاشماسینی 2018-جی ایله قدر اوزاداجاغی باره‌ده خبرلرین یاییلماسی‌دیر. دیگری ایسه آمریکا-دا نفت اوره تیمی‌نین گلن ایل رئکورد سویه چاتاجاغی باره‌ده تخمین لردیر. متخصص‌لر بو اؤلکه‌ده اوره تیمین آرتماسینی قیمت‌لر اوزرینده تأثیرینی داوام ائتدیرجگینی بیلدیریر.
